বাংলাদেশে সমাজ-সভ্যতার প্রতি আন্তরিক মানুষের সংখ্যা বাড়ছে। আমাদের রাজনীতিতে যেমন তেমন, নতুন প্রজন্মের প্রতিনিধিদের একটি বড় অংশ সমাজ পরিবর্তনের জন্য নিরন্তর কাজ করে যাচ্ছে। এই পরিবর্তন কেবল তথাকথিত পরিবর্তন নয়; এই পরিবর্তন নিরন্তর মানুষের মঙ্গলময় অগ্রযাত্রা। আর সেই যাত্রায় আমাদের পাশে এসে দাঁড়িয়েছেন নতুন প্রজন্মের রাজনীতি-শিক্ষা-সাহিত্য-সাংস্কৃতিক ও সামাজিক অঙ্গনে নিবেদিত থাকা কালোহীন আলোকিত সমাজ গড়ার কারিগর শান্তা ফারজানা, আহমেদুল কবির খান কিরণ, মারজিয়া প্রভা, মাহামুদ হাসান তাহের, নূরজাহান নীরা, ইব্রাহিম খলিল প্রধান, মনির জামান, সাকির মাটিসহ শতাধিক তরুণ। যাদের লক্ষ্য একটাই-সকল মানুষের ভালো চাই।